Ikävä
Pitkä käärme on upottanut kylmän suunsa sydämeeni.
 Ah, miten kalpeat ovat kasvoni!
 Vain muutamia päiviä vielä,
 ja minä olen kuollut,
 kuollut koskaan elämättä.

 Miten himmeiksi ovat silmäni käyneet!
 Katson ikkunastani ulos.
 Juna viheltää äärettömän kaukana.
 Olen aivan yksin,
 ja suuren käärmeen kylmä suu
 on uponnut sydämeeni.
 Minä en huuda.
 Kuka minua kuulisi!